ועדת העבודה, הרווחה והבריאות, כנסת 16, פרוטוקול מספר 47, 2003-07-28 08:45

שאול יהלום: בוקר טוב, אני מתכבד לפתוח את ישיבת הוועדה.

שאול יהלום: הנושא שעל סדר היום: הצעת חוק ביטוח בריאות ממלכתי (תיקון מס' 23), התשס"ג-2003, הכנה לקריאה שניה וקריאה שלישית.

שאול יהלום: עורך דין נתן סמוך, נציג משרד הבריאות, בבקשה.

נתן סמוך: נושא אספקת שירותים רפואיים שרכשו מבוטחים מכספם הפרטי, בתקופה שבה לא היו רשומים בקופת חולים.

נתן סמוך: התיקון מהווה פתרון לקבוצות מסוימות, די מצומצמות, שלא מספיקות להירשם בקופת חולים, הרישום בקופה לא מסתיים מיד עם הגעתן, ולכן משרד הבריאות נותן תקופה של 6 חודשים שנותנת בידם סיפק להירשם.

מאיר פרוש: אני מבקש להעלות נושא עקרוני: השאלה, אם אנחנו מספיק ערים לרחשי לב של חולים כאשר הם חושבים שהם יכולים לקבל טיפול יותר טוב – לא בארץ.

מאיר פרוש: האם המערכת רגישה לנושא הזה?

שאול יהלום: בוא ניתן קודם למי שמסיבות שונות נפל בין הכיסאות, והיה זכאי למה שיש כאן.

שאול יהלום: השאלה שאדוני העלה, האם ביטוח בריאות ממלכתי נותן מספיק לזכאי או שצריך לתת עוד איזה שהיא זכות, זו שאלה נפרדת.

אריה אלדד: קיים מנגנון, לפיו יש ועדה שמחליטה אם הטיפול יכול להינתן בארץ.

מאיר פרוש: יכול להיות שהוועדה מקצועית, אבל אין לה כלים.

שאול יהלום: האם אתה רוצה שנצביע על ההסתייגות?

מאיר פרוש: כדי לדבר.

שאול יהלום: אם זה רק לדיבור – לא נצביע.

שאול יהלום: אני מעמיד להצבעה את הצעת חוק ביטוח בריאות ממלכתי (תיקון מס' 23) התשס"ג-2003.

שאול יהלום: מי בעד הצעת החוק?

שאול יהלום: מי נגד?

שאול יהלום: הצבעה בעד - 3 נגד – אין נמנעים – אין הצעת החוק נתקבלה.

שאול יהלום: ובכן, 3 בעד, ללא מתנגדים, וללא נמנעים, הצעת החוק נתקבלה.